[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000008", "text": "Rhoi gwybodaeth, sgiliau a hyder i chi gynllunio, paratoi a chyflwyno sesiynau hyfforddi."}, {"text_idx": "#000011", "text": "Bydd y cwrs tridiau hwn, sydd wedi\u2019i achredu, yn rhoi trosolwg i chi o ddamcaniaeth dysgu, yn rhannu dulliau cynllunio ar gyfer cyflwyno a gwerthuso hyfforddiant, ac yn eich helpu i ddatblygu eich hyder i ddylunio a chyflwyno sesiynau hyfforddi."}, {"text_idx": "#000012", "text": "I ennill yr achrediad bydd angen i chi ymrwymo rhywfaint o amser i gwblhau\u2019r asesiad ysgrifenedig ac i baratoi sesiwn hyfforddi, y byddwch yn cyflwyno rhan ohoni o flaen cyfranogwyr eraill y cwrs ar y trydydd diwrnod."}, {"text_idx": "#000013", "text": "Dyma un o\u2019n cyrsiau mwyaf poblogaidd, a gyflwynir gan ein hyfforddwyr profiadol a fydd yn rhoi cefnogaeth i chi yn ystod y broses asesu \u2013 archebwch yn gynnar i sicrhau\u2019ch lle."}, {"text_idx": "#000015", "text": "Deall sut i gysylltu hyfforddiant ag anghenion y dysgwyr\nGallu nodi nod, amcanion a chanlyniadau dysgu ar gyfer targedau y cytunwyd arnynt\nGallu cynllunio, dylunio a chyflwyno sesiwn hyfforddi gan ddefnyddio dulliau hyfforddi priodol\nDeall sut i ymgysylltu a\u0302 dysgwyr\nDeall sut i reoli amgylchedd dysgu yn effeithiol\nGallu monitro cynnydd dysgwyr a gwerthuso hyfforddiant\nGallu adlewyrchu ar eich arferion hyfforddi eich hun"}, {"text_idx": "#000020", "text": "Ymrwymwch i fynychu holl hyd yr hyfforddiant\nProfwch eich mynediad i Zoom\nBydd yr hyfforddiant yn dechrau\u2019n brydlon, cyrhaeddwch 10 munud cyn yr amser dechrau, oherwydd mae\u2019n bosibl na fydd pobl sy\u2019n cyrraedd yn hwyr yn cael eu gadael i mewn\nMae ein cyrsiau\u2019n rhyngweithiol a chyfranogol a gofynnwn, lle\u2019n bosibl, i\u2019r holl ddysgwyr gael eu camera\u0302u arno a chymryd rhan drwy\u2019r cyfleusterau microffon a sgwrsio\nRhowch wybod i ni wrth gadw\u2019ch lle os oes gennych chi unrhyw ofynion penodol, e.e. dehonglwyr Iaith Arwyddion Prydain (BSL)\nBydd copi dall o\u2019r cyfarwyddiadau ymuno ac adnoddau yn cael ei anfon atoch gan bookings@wcva.cymru, gwiriwch eich ffolder e-bost sothach os nad ydych chi wedi\u2019u derbyn wythnos cyn yr hyfforddiant (unrhyw broblemau, rhowch wybod i ni)\nOs na allwch chi fynychu, anfonwch e-bost at training@wcva.cymru (gweler ein polisi canslo)"}, {"text_idx": "#000022", "text": "Gellir cyflwyno pob un o\u2019n cyrsiau mewn modd pwrpasol wedi\u2019u teilwra er mwyn diwallu anghenion eich mudiad. Llenwch ein ffurflen gais am hyfforddiant pwrpasol ac fe wnaiff aelod o\u2019n ti\u0302m ni\u2019n cysylltu a\u0302 chi."}, {"text_idx": "#000023", "text": "Os oes gennych chi unrhyw ymholiad arall, anfonwch e-bost at training@wcva.cymru. Gallwch chi gofrestru ar ein rhestr bostio i dderbyn diweddariadau bob wythnos/mis."}]